aluminiumklorid
Store norske leksikon,Realfag,Kjemi,Uorganisk kjemi
Aluminiumklorid er en kjemisk forbindelse av aluminium og klor. Forbindelsen er fargeløs og fremstilles ved å lede klor eller hydrogenklorid over oppvarmet aluminium eller ved å la fosgen innvirke på bauxitt. Stoffet kan være svakt gulfarget om det inneholder litt jern(III)klorid. Aluminiumklorid har kjemisk formel AlCl3.
Aluminiumklorid er en lewissyre. Aluminiumkloridgass er en dimer, der gassmolekylet har formel Al2Cl6. Egenskaper Vannfritt AlCl3 ryker sterkt i luft fordi det reagerer med fuktighet og oksygengass og danner aluminiumoksid.Kloridet løser seg svært lett i vann. Ved inndamping av løsningen krystalliserer AlCl3·6H2O som fargeløse, hygroskopiske krystaller. Anvendelse Aluminiumklorid brukes ved organisk-kjemiske synteser (Friedel–Crafts' reaksjon) og i organisk-kjemisk industri som katalysator, kondensasjonsmiddel og halogenoverfører. AlCl3 brukes i Alcoa-prosessen til fremstilling av aluminium. Les mer i Store norske leksikon kjemi